# 3. Rumbo á selección

A selección do Comité Olímpico Galego está cada vez máis preto! Agora construiredes novos coñecementos que vos permitirán deseñar probas de selección xustas e rigorosas para o Comité Olímpico Galego. Ao longo desta fase:

- Deseñaredes quecementos e estiramentos, comprendendo a súa importancia na práctica deportiva.
- Afondaredes na técnica e execución de diferentes modalidades de atletismo.
- Xogaredes ás pas, experimentando diferentes tipos de golpes.
- Buscaredes inspiración nos máximos expoñentes do deporte individual galego.
- Familiarizarédesvos coa dinámica dun breakout e as súas probas típicas.

Comezamos?

## Lectura facilitada

A selección do Comité Olímpico Galego está máis preto!

Agora ides seguir aprendendo cousas novas.

Estas cousas, axudaranvos a crear probas xustas e ben feitas para o Comité Olímpico Galego.

Durante esta parte do traballo:

- Faredes quecementos e estiramentos.
- Practicaredes a técnica de diferentes probas de atletismo e pas.
- Coñeceredes deportistas galegos importantes.
- Aprenderedes como funciona un breakout.

Comezamos?

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)