# 1.3. O plan

# Os pasos

Ides deseñar o proceso de selección dos mellores deportistas individuais para o COG (Comité Olímpico Galego):

- Crearedes un breakout cheo de probas, enigmas e acción.
- Centrarédesvos nas modalidades de atletismo e pas.

Antes de comezar, consultade o plan que ides seguir para garantir unha escolla á altura da elite.

## Pasos a seguir

### 1. Formación de equipos

- Traballaredes en equipos de 5-6 persoas.
- Formaredes os equipos na Fase 2.

### 2. Exploración de coñecementos previos

- Activaredes os coñecementos previos sobre os deportes individuais e as rutinas asociadas.
- Para iso realizaredes diferentes actividades ao longo da Fase 2.

### 3. Experimentación e selección de contidos

- Por grupos, practicaredes dous deportes individuais: atletismo e pas.
- Deseñaredes rutinas de quecemento e estiramentos para acompañar a vosa práctica deportiva.
- Coñeceredes aos máximos expoñentes do deporte galego individual.
- Experimentaredes e escolleredes diferentes enigmas para empregar no reto final.
- Todo isto farédelo ao longo da Fase 3.

### 4. Deseño do proceso de selección

- Montaredes o breakout de selección.
- Escolleredes as probas a realizar.
- Comprobaredes a viabilidade das probas.
- Fixaredes o estándar requirido en cada proba.
- Todo isto farédelo ao longo da Fase 4.

### 5. Posta en común

- Dedicaredes unha sesión para poñer en práctica o breakout doutro grupo.
- Validaredes as súas probas.
- Con esta posta en común comeza a Fase 5.

### 6. Reflexión e avaliación

Para rematar a Fase 5, faredes un repaso visual de todo o aprendido e valoraredes o voso traballo e o dos compañeiros e compañeiras ao longo de todo o reto.

## Lectura facilitada

Ides deseñar o proceso de selección dos mellores deportistas individuais para o Comité Olímpico Galego.

Facer A gran selección galega, implica:

- Crear un breakout cheo de probas, enigmas e acción.
- Practicar as modalidades de atletismo e pas.

Aquí tedes o plan a seguir:

## Pasos a seguir

### 1. Formación de equipos

- Traballaredes en equipos de 5-6 persoas.
- Formaredes os equipos na Fase 2.

### 2. Exploración de coñecementos previos

Ao longo da fase 2:

- Repasaredes os deportes individuais e as rutinas asociadas a través de actividades.

### 3. Experimentación e selección de contidos

Ao longo da Fase 3:

- Por grupos, practicaredes atletismo e pas.
- Deseñaredes rutinas de quecemento e estiramentos.
- Deseñaredes un tipo de enigma que poderedes utilizar no reto final.

### 4. Deseño do proceso de selección

Ao comezo da Fase 4:

- Montaredes o breakout de selección.
- Escolleredes as probas a realizar.
- Comprobaredes a viabilidade das probas.
- Fixaredes o estándar requirido en cada proba.

### 5. Posta en común

- Dedicaredes unha sesión para que os equipos poñan en práctica o breakout doutro grupo.
- Con esta posta en común comeza a Fase 5.

### 6. Reflexión e avaliación

Na Fase 5:

- Faredes un repaso visual de todo o aprendido.
- Valoraredes o voso traballo.
- Avaliaredes o traballo en equipo.

## Audio

audio/mpeg

# Momento de reflexión

Ao longo desta situación de aprendizaxe, converteraste en persoa experta en deportes individuais. A túa experiencia permitirache afrontar o reto de deseñar as probas que seleccionarán a elite. Pero antes, reflexiona sobre o seguinte:

- Cres que unha única proba define a calidade dun deportista?
- É posible medir o talento só con números e marcas? Queda algo fóra desa medición?
- Debería existir máis dunha oportunidade para demostrar o nivel dunha persoa deportista? Por que?

Responde a estas cuestións na Fase 1 do teu diario de aprendizaxe. A continuación, realiza unha posta en común para intercambiar opinións con outras persoas da túa aula.

## Lectura facilitada

Converteraste en persoa experta en deportes individuais.

Deseñarás as probas.

As probas servirán para escoller a elite.

Pero antes, reflexiona sobre o seguinte:

- Cres que unha única proba define a calidade dun deportista?
- É posible medir o talento só con números e marcas?
- Queda algo fóra desa medición?
- Debería existir máis dunha oportunidade para demostrar o nivel dunha persoa deportista? Por que?

Responde a estas cuestións na Fase 1 do teu diario de aprendizaxe.

A continuación, realiza unha posta en común na aula.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)