# 5.2. A meta final

# Que aprendiches?

Chega o momento de facer balance de todo o aprendido ao longo deste desafío olímpico. A continuación, tes un resumo visual do traballo realizado como membro do Comité Olímpico Galego. Fai clic na imaxe para exploralo con máis detalle.

## Audio

audio/mpeg

## Conclusións

- Ao longo deste desafío convertícheste nun membro do Comité Olímpico Galego, descubrindo curiosidades sobre o atletismo e as actividades con palas, así como as súas normas e características principais.
- Practicaches diferentes desafíos, mellorando aspectos técnicos e superando retos individuais e de equipo.
- Ademais, coñeciches deportistas galegos e galegas, valorando o seu esforzo e a importancia dun deporte inclusivo e sen estereotipos.
- Tamén deseñaches probas para o breakout final, aplicando o aprendido e desenvolvendo a creatividade, a organización e a toma de decisións en grupo.
- Ao mesmo tempo, colaboraches cos teus compañeiros e compañeiras, respectando ideas, resolvendo conflitos mediante o diálogo e traballando en equipo.

Esta infografía recolle todo o aprendido e axúdache a comprender a importancia do esforzo, a cooperación e os hábitos saudables dentro e fóra da pista.

## Lectura facilitada

Ao longo deste desafío:

- Melloraches aspectos técnicos de distintos deportes.
- Superaches retos individuais e de equipo.
- Coñeciches deportistas galegos e galegas.
- Valoraches a importancia dun deporte inclusivo e sen estereotipos.
- Deseñaches probas para o breakout final
- Desenvolviches a creatividade, a organización e a toma de decisións en grupo.
- Colaboraches cos teus compañeiros e compañeiras.

Esta infografía recolle todo o aprendido.

Axúdache a comprender a importancia do esforzo, da cooperación e dos hábitos saudables dentro e fóra da pista.

# Momento de reflexión

Estás a piques de pechar este desafío olímpico. Reflexiona sobre todo o que aprendiches, celebra os teus logros e pensa en como aplicarás estas experiencias en novos retos. Cada proba superada, cada decisión e cada traballo en equipo forman parte do teu crecemento como deportista.

Como foi o momento de ver que fixeron o resto de grupos e de analizar as súas solucións para conseguir o reto?

Valórao cubrindo a táboa que atoparás na fase 5 do teu diario de aprendizaxe.

## Lectura facilitada

Remata esta aventura olímpica.

É o momento de reflexionar e anotar.

Comparte as túas achegas e reflexións no teu diario de aprendizaxe.

Deberás cubrir as cuestións da Fase 5.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)