# 4.2. Decisións técnicas

## Glosario

## Comisión

Definición:

  Conxunto de persoas que teñen ao seu cargo a preparación ou xestión de certo asunto.

Exemplo:

  Nós como Comisión designada polo COG temos a misión de deseñar as probas de selección.

## Pasaporte

Definición:

  Documento de identidade que a administración dun país expide para viaxar ao estranxeiro.

Exemplo:

  O COG expediunos o pasaporte olímpico tras superar as probas de selección.

# Primeiros pasos

Nesta etapa deberedes definir aspectos fundamentais do voso breakout olímpico:

## A fase de clasificación

Decidide o nivel de dificultade, é dicir, que tipo de probas de selección ides a deseñar: comarcal, provincial ou autonómico (lembrade que tedes as características de cada un deles no apartado 4.1). Así, segundo o que decidades teredes que facer un número diferente de probas: un total de 5 probas para a fase comarcal, 6 probas a nivel provincial, e 7 probas para o nivel autonómico.

## As probas de selección

Debedes escoller que probas tanto físicas como mentais ides a deseñar:

- Lembrade que practicastes desafíos físicos e mentais na Fase 3, que vos poden servir de inspiración.
- Se elixistes o nivel comarcal, teredes que escoller 2 desafíos físicos e 3 mentais, no provincial 3 físicos e 3 mentais e no autonómico 3 físicas e 4 mentais.

Tede en conta que dispoñeredes de 40 minutos para realizalo.

## A organización da Comisión

Como Comisión designada polo COG deberedes organizarvos e repartir o traballo de maneira equilibrada e eficiente:

- Repartide o traballo e elixide quen se encargará de elaborar cada unha das probas, de recompilar o material...
- Teredes que amosar habilidades de traballo en equipo e de saber escoitar e respectar as opinións dos demais sen impoñer a vosa.

## Lectura facilitada

Agora deberedes definir aspectos fundamentais do voso breakout olímpico:

## A fase de clasificación

Decidide o nivel de dificultade: comarcal, provincial ou autonómico.

O nivel comarcal ten 5 probas.

O nivel provincial ten 6 probas.

O nivel autonómico ten 7 probas. (lembrade o apartado 4.1)

## As probas de selección

Elixide as probas físicas e mentais que ides incluír:

Repasade os desafíos físicos e mentais da Fase 3 para inspirarvos.

Tede en conta o nivel do breakout.

O tempo dispoñible é de 40 minutos.

## A organización da Comisión

Organizádevos dentro do grupo.

Repartide as probas.

Respectade as opinións dos demais. De seguro que o conseguides.

## Audio

audio/mpeg

# Proba a proba

Lembrade que dentro da descrición de cada proba ten que aparecer:

## A duración e orde das probas

Tedes que establecer orde e a duración estimada de cada unha das probas. Tede en conta que a duración total é de 40 minutos máximo.

## Os materiais necesarios

Deberedes ter previsto todo o material que necesitaredes. Tede en conta a cantidade necesaria por estación/desafío.

Para os desafíos mentais:

- Caixas e cadeados: elementos fundamentais de calquera breakout.

Urna olímpica (cREAgal)
Cadeado de tres díxitos (cREAgal)

- Material impreso: necesario para desafíos como quebracabezas (pezas recortadas e plastificadas), cifrado César (os discos), reixas (recortados os buracos), encrucillados...
- Outro: lanternas UV, filtros de cores...

Para os desafíos físicos:

- Material deportivo específico: pas, pelotas, testemuños, conos, redes...

## Os agrupamentos

Determinade o tipo de agrupamento para levala a cabo: individual ou grupal. No caso de que sexa grupal, indicade o número de persoas participantes.

## As normas e indicacións

Na descrición dos desafíos teredes que concretar de xeito claro e conciso as normas e indicacións para levar a cabo a proba.

A maiores teredes que definir os espazos e o premio final.

Toda esta información será incluída nunha ficha de rexistro con espazo para ir anotando as solucións.

Preme na seguinte imaxe para descargar o arquivo editable desta ficha:

## Lectura facilitada

Na descrición de cada proba ten que aparecer:

## A duración e orde das probas

Establecede a orde das probas.

Poñede e a duración estimada de cada proba.

A duración total ten que ser de 40 minutos máximo.

## Os materiais necesarios

Prevede o material necesario.

Decidide tipo e cantidade.

Para os desafíos mentais precisaredes:

- Caixas e cadeados.
- Material impreso: quebracabezas, reixas, encrucillados...
- Outro: lanternas UV, filtros de cores...

Para os desafíos físicos precisaredes pas, pelotas, testemuñas, conos, redes...

## Os agrupamentos

As probas poden ser individuais ou grupais.

Decidide o número de participantes de cada proba.

## As normas e indicacións

Escribide de xeito claro as normas.

Tamén poñedes indicacións para levar a cabo a proba.

Tamén teredes que definir os espazos e o premio final.

Incluíde esta información e máis as solucións das probas na ficha de rexistro.

Preme na seguinte imaxe para descargar o arquivo editable desta folla de rexistro:

## Audio

audio/mpeg

## Arquivos

Ligazón á ficha de rexistro en formato editable e non editable:

Preme para descargar a Ficha das probas de selección en versión editable (ODT).

Preme para descargar a Ficha das probas de selección en versión non editable (PDF).

# Exemplo

Lembrade que faredes un breakout cunha estrutura lineal, onde un desafío leva a outro de xeito secuencial.

A continuación tedes un exemplo de secuencia con seis desafíos e como obxectivo final conseguir abrir a urna olímpica cun cadeado de tres díxitos.

As persoas participantes que consigan superar as probas obterán a combinación de tres díxitos para abrir este cadeado final e acadar o pasaporte olímpico:

Nas seguintes ligazóns tedes as dúas versións deste exemplo de premio final: o pasaporte olímpico (aínda que podedes decidir outro tipo de premio que se vos ocorra).

Preme para descargar o modelo de pasaporte olímpico en formato editable (ODT).

Preme para descargar o modelo de pasaporte olímpico en formato non editable (PDF).

## Lectura facilitada

O breakout terá unha estrutura lineal.

Un desafío leva a outro.

A continuación tedes un exemplo de desafío lineal.

Veredes que o obxectivo final de abrir o cadeado da urna olímpica.

Ao final ten que haber un premio.

No seguinte exemplo o premio é un pasaporte olímpico:

A continuación tedes as dúas versións deste exemplo de premio final. Podedes decidir outro tipo de premio.

Preme para descargar o modelo de pasaporte olímpico en formato editable (ODT).

Preme para descargar o modelo de pasaporte olímpico en formato non editable (PDF).

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)