# Muro ou parede

## Glosario

## Federación

Definición:

  Agrupación de varias organizacións, asociacións etc., para a defensa de intereses comúns.

Exemplo:

  Unha federación deportiva é a institución que regula un deporte.

## Traxectoria

Definición:

  Liña que percorre un obxecto en movemento.

Exemplo:

  A traxectoria da pelota cando se executa un globo é ascendente

# Sabías que...?

- A pelota vasca ten máis de 500 anos de historia. Ten a súa orixe nos diferentes xogos de pelota europeos da Idade Media.
- Foi moi popular nos EUA a finais do S.XIX e comezos do S.XX. Actualmente hai até 34 países afiliados á Federación Internacional.
- A modalidade máis rápida é o jai alai (cesta-punta), en que a pelota acada velocidades de 300 km/h.

## Lectura facilitada

A pelota vasca ten máis de 500 anos de historia.

Foi moi popular nos EUA a finais do século dezanove e comezos do vinte.

Actualmente hai até 34 países afiliados á Federación Internacional.

A modalidade máis rápida é o jai alai (cesta-punta), en que a pelota acada velocidades de 300 km/h.

## Audio

audio/mpeg

# Aspectos técnicos

Nos deportes nos que se emprega a pa é fundamental coñecer como agarrala ben, como executar o saque e os tipos de golpes que se poden facer con ela.

## Audio

audio/mpeg

## Empuñadura

Hai distintos xeitos de empuñadura, pero centrarémonos na máis usada que se chama continental.

Pasos para agarrar correctamente a pa:

1. Agarra a pa coa man non dominante polo corpo. Debe estar perpendicular ao chan, é dicir, co canto mirando cara ti.
2. Coloca a man dominante sobre o mango, como cando lle dás a man a alguén.
3. O dedo índice debe queda lixeiramente separado do resto.
4. A "V" que se forma entre dedo índice e polgar debe quedar aliñada co canto da pa.

## Servizo

Segundo o regulamento, a pelota debe botar antes de ser golpeada no servizo ou saque. Para facer un saque correcto, ten en conta o seguinte:

1. Agarra a pelota coa man non dominante.
2. O pé do lado dominante colocarase atrás e o pé do lado non dominante lixeiramente adiantado.
3. Ten armado o brazo dominante, é dicir, colocado atrás e preparado para facer un movemento ascendente de atrás cara adiante.
4. Deixa caer a pelota e tralo bote golpea en dirección ao frontis.
5. Golpea cun movemento ascendente de atrás cara adiante. Debes golpear por debaixo da cintura.

## Dereita

Golpear de dereita é golpear polo lado dominante. Non importa se es destro ou zurdo.

Para executar correctamente este golpe ten en conta:

1. Boa colocación dos pés e corpo: o pé do lado non dominante estará lixeiramente adiantado para que ese lado do corpo apunte cara ao frontis. Colocarémonos nunha posición lateral e co centro gravidade algo baixo para evitar tensións.
2. Arma o brazo antes de golpear: tendo en conta a traxectoria da pelota, a pa debe situarse atrás e preparada para facer un movemento lixeiramente ascendente de atrás cara adiante.
3. Orienta a pa en función da altura que busques: se queres un golpe tenso e horizontal, a pa mirará cara a fronte. Se queres un golpe alto e ascendente, a pa mirará lixeiramente cara arriba.
4. Evita unha tensión excesiva: non tenses de máis o brazo ao golpear e acompaña o golpe coa rotación do corpo e o ombreiro.

## Revés

Golpear de revés é golpear polo lado non dominante. Non importa se es destro ou zurdo.

Para executar correctamente este golpe ten en conta:

1. Boa colocación dos pés e corpo: o pé do lado dominante cruza ao lado contrario para, deste xeito, xirar e colocar o corpo lateral ao frontis. O ombreiro do lado dominante apuntará cara ao frontis.
2. Arma o brazo antes de golpear: tendo en conta a traxectoria da pelota, a pa debe situarse atrás e preparada para facer un movemento lixeiramente ascendente de atrás cara adiante.
3. Orienta a pa en función da altura de golpe que busques: se queres un golpe tenso e horizontal, a pa mirará cara a fronte. Se queres un golpe alto e ascendente, a pa mirará lixeiramente cara arriba.
4. Evita unha tensión excesiva: non tenses de máis o brazo ao golpear e acompaña o golpe coa rotación do corpo e o ombreiro.

## Golpes a distintas alturas

En función da traxectoria na que recibas a bóla, poderás executar golpes a distintas alturas. Na seguinte páxina do REA afondamos nos tipos de golpes, pero, a modo xeral, podemos clasificalos en:

- Golpes a mans altas: aqueles que se executan por encima do nivel dos ombreiros. Exemplo: remate, deixada alta...
- Golpes a media altura: aqueles que se executan entre a liña da cadeira e ombreiros. Exemplo: o drive.
- Golpes a mans baixas: aqueles que se executan por debaixo do nivel da cintura. Exemplo: globos, deixada baixa...

## Lectura facilitada

## Empuñadura

Hai distintos xeitos de empuñadura.

Centrarémonos na máis usada, que se chama "continental".

Pasos para agarrar correctamente a pa:

1. 1. Agarra a pa coa man non dominante polo corpo.
   2. Coloca a pa co canto mirando cara a ti.
   3. Coloca a man dominante sobre o mango, igual que cando lle dás a man a alguén.
   4. O dedo índice debe quedar lixeiramente separado do resto.
   5. A "V" que se forma entre dedo índice e polgar debe quedar aliñada co canto da pa.

## Servizo

Segundo o regulamento, a pelota debe botar antes de ser golpeada no servizo ou saque.

Para facer un saque correcto, ten en conta o seguinte:

1. 1. Agarra a pelota coa man non dominante.
   2. O pé do lado dominante colocarase atrás e o pé do lado non dominante lixeiramente adiantado.
   3. Ten o brazo que vai golpear colocado atrás e preparado para golpear.
   4. Deixa caer a pelota e tralo bote golpea en dirección ao frontis.
   5. Golpea cun movemento ascendente de atrás cara adiante. Debes golpear por debaixo da cintura.

## Dereita

Golpear de dereita é golpear polo lado dominante.

Non importa se es destro ou zurdo.

Para executar correctamente este golpe ten en conta:

1. 1. O pé do lado non dominante estará lixeiramente adiantado.
   2. Colocarémonos nunha posición lateral e co centro gravidade algo baixo para evitar tensións.
   3. Tendo en conta a traxectoria da pelota, a pa debe situarse atrás e preparada golpear.
   4. Orienta a pa en función da altura que busques.
   5. Se queres un golpe tenso e horizontal, a pa mirará cara a fronte.
   6. Se queres un golpe alto e ascendente, a pa mirará lixeiramente cara arriba.
   7. Non tenses de máis o brazo ao golpear e acompaña o golpe coa rotación do corpo e o ombreiro.

## Revés

Golpear de revés é golpear polo lado non dominante.

Non importa se es destro ou zurdo.

Para executar correctamente este golpe ten en conta:

1. 1. O pé do lado dominante cruza ao lado contrario.
   2. O ombreiro do lado dominante apuntará cara ao frontis.
   3. Tendo en conta a traxectoria da pelota, a pa debe situarse atrás e preparada para golpear.
   4. Orienta a pa en función da altura de golpe que busques.
   5. Se queres un golpe tenso e horizontal, a pa mirará cara a fronte.
   6. Se queres un golpe alto e ascendente, a pa mirará lixeiramente cara arriba.
   7. Non tenses de máis o brazo ao golpear e acompaña o golpeo coa rotación do corpo e o ombreiro.

## Golpes a distintas alturas

En función da traxectoria na que recibas a bóla, poderás executar golpes a distintas alturas.

Na seguinte páxina do REA afondamos nos tipos de golpes.

Podemos clasificalos en:

- Golpes a mans altas: por encima do nivel dos ombreiros. Exemplo: remate, deixada alta...
- Golpes a media altura: entre a liña da cadeira e ombreiros. Exemplo: o drive.
- Golpes a mans baixas: por debaixo do nivel da cintura. Exemplo: globos, deixada baixa...

## Audio

audio/mpeg

## Coñece a táctica

Durante este REA vas realizar desafíos técnicos individuais e cooperativos. Dito isto, aquí tes información extra de aspectos tácticos que deberías ter en conta neste tipo de deportes para poder vencer a un ou a unha rival:

1. Sitúate no centro. Despois de cada golpe regresa ao centro da pista, dende aí terás máis opcións de chegar a calquera punto do espazo ao que o ou a rival che envíe a pelota.
2. Alterna golpes en lonxitude e profundidade. Trata de mover o teu rival alternando golpes lonxe e preto do muro.
3. Se precisas tempo, fai golpes altos. Cos "globos" gañas tempo para volver colocarte e prepararte para accións posteriores.
4. Aproveita os ángulos das paredes para descolocar ao rival e dificultar a lectura das traxectorias.
5. Paciencia: Non trates de facer o golpe gañador de forma rápida. Agarda ao momento adecuado.

## Lectura facilitada

Durante este REA vas realizar desafíos técnicos individuais e cooperativos.

Aquí tes información extra de aspectos tácticos que deberías usar ao enfrontarte a outra persoa rival.

1. Despois de cada golpe regresa ao centro da pista.
2. Trata de mover o teu rival alternando golpes lonxe e preto do muro.
3. Cos "globos" gañas tempo para volver a colocarte e prepararte para accións posteriores.
4. Aproveita os ángulos das paredes para descolocar ao rival e dificultar a lectura das traxectorias.
5. Agarda ao momento adecuado para facer o golpe gañador.

## Audio

audio/mpeg

# Golpeando contra o muro

Duración: 2 sesións Agrupamento: Pequeno grupo

Xa coñecedes as técnicas básicas comúns dos deportes de muro. A continuación tes dous bloques de desafíos para que adquiras un bo dominio da técnica e saibas no que te tes que fixar á hora de seleccionar á elite.

- Terás 2 sesións para acadalos todos.
- Non te esquezas de facer o quecemento específico e o estiramento correspondente que deseñastes (ou practicastes, segundo vos tocara) no apartado 3.1.

## Audio

audio/mpeg

## Bloque 1: desafíos individuais de manexo da pa

## Desafío 1.1: "Golpes de dereita"

Coa empuñadura correcta da pa, coloca a palma da man mirando cara arriba. Consegues dar 20 golpes á pelota sen que caia?

## Desafío 1.2: "Golpes de revés"

Coa empuñadura correcta da pa, coloca o dorso da man mirando cara arriba. Consegues dar 20 golpes á pelota sen que caia?

## Desafío 1.3: "Golpes alternos"

Coa empuñadura correcta da pa, tenta dar 20 golpes á pelota sen que caia, pero desta vez alternando un golpe de dereita e outro de revés.

## Desafío 1.4: "Free Style"

Coa empuñadura correcta da pa, tenta golpear a pelota sen que caia mentres fas os seguintes "trucos": golpear por debaixo dunha perna e golpear por detrás das costas.

Proposta extra: desata a túa creatividade inventando algún "truco" e retando aos teus compañeiros e compañeiras de comisión a ver se tamén conseguen facelo.

## Lectura facilitada

## Desafío 1.1: "Golpes de dereita"

Ten unha empuñadura correcta da pa.

Coloca a palma da man mirando cara arriba.

Tes que dar 20 golpes á pelota sen que caia.

## Desafío 1.2: "Golpes de revés"

Ten unha empuñadura correcta da pa.

Coloca o dorso da man mirando cara arriba.

Tes que dar 20 golpes á pelota sen que caia.

## Desafío 1.3: "Golpes alternos"

Ten unha empuñadura correcta da pa.

Alterna un golpe de dereita e outro de revés.

Tes que dar 20 golpes á pelota sen que caia.

## Desafío 1.4: "Free Style"

Ten unha empuñadura correcta da pa.

Tenta golpear a pelota sen que caia mentres fas os seguintes "trucos":

1. Golpear por debaixo dunha perna.
2. Golpear por detrás das costas.

Proposta extra: desata a túa creatividade inventando algún "truco".

Reta aos teus compañeiros e compañeiras de comisión a ver se o conseguen.

## Audio

audio/mpeg

## Bloque 2: desafíos cooperativos contra o muro

## Desafío 2.1: "Golpes de dereita contra o muro"

Organízate en parellas cos membros da túa comisión. Executa un saque e logo intentade dar 20 golpes de dereita contra a parede cun só bote entre cada execución.

## Desafío 2.2: "Golpes de revés contra o muro"

Mantendo as parellas de antes, executa un saque e logo intentade dar 20 golpes de revés contra a parede cun só bote entre cada execución.

## Desafío 2.3: "Golpes con bote e sen bote"

Mantendo as parellas de antes, executa un saque e a partir de aquí, un da parella executará os golpes tras deixar botar e o outro, situado máis preto do frontis, debe executar sen golpes sen bote previo. Conseguides esta dinámica durante un total de 10 golpes?

Ollo! deberás adaptarte á traxectoria da pelota, podendo realizar golpes de dereita, de revés, a mans baixas, media altura ou mans altas.

## Desafío 2.4: "Golpes a mans altas"

Mantendo as parellas de antes, executa un saque e a partir de aquí, un da parella executará golpes ascendentes, tratando de que collan altura, e o outro executará golpes sen que bote e a mans altas. Conseguides facer con éxito 10 golpes a mans altas cada un?

## Desafío 2.5: "A pelota non para!"

Agora, participaredes todos os membros da comisión. Estableceredes unha orde e, a partir de aquí, o primeiro executará o servizo, tendo o resto que manter a pelota en xogo nas condicións regulamentarias e respectando a orde establecida.

Sodes capaces de chegar a 40 golpes entre todas as persoas da comisión?

Agora non hai técnicas obrigatorias, debedes aplicar todo o que vistes e adaptarse á traxectoria da pelota en todo momento.

Tratade de deixala nas mellores condicións posibles para que a seguinte persoa o faga.

Condicións regulamentarias:

1. A pelota ten que golpear o frontis dentro dos límites establecidos.
2. A pelota pode dar 1 bote como máximo.
3. Debedes respectar a orde establecida.

Consello: contade en alto os golpes.

## Lectura facilitada

## Desafío 2.1: "Golpes de dereita contra o muro"

Organízate en parellas cos membros da túa comisión.

Executa o saque.

Tedes que dar 20 golpes de dereita contra a parede.

Só se permite un bote entre cada execución.

## Desafío 2.2: "Golpes de revés contra o muro"

Mantendo as parellas de antes, executa un saque.

Intentade dar 20 golpes de revés contra a parede.

Só se permite un bote entre cada execución.

## Desafío 2.3: "Golpes con bote e sen bote"

Mantendo as parellas de antes, executa o saque.

Un da parella executará os golpes tras bote o o outro sen que a pelota bote.

A persoa que executa tras bote situarase máis lonxe do frontis.

A persoa que executa sen bote situarase máis preto do frontis.

Tedes que acadar 10 golpes.

Ollo! deberás adaptarte á traxectoria da pelota.

Para isto terás que facer todo tipo de golpes

## Desafío 2.4: "Golpes a mans altas"

Mantendo as parellas de antes, executa un saque.

Despois, un membro da parella executará golpes ascendentes tratando de que collan altura.

O outro membro executará golpes sen que bote e a mans altas.

Despois cambiades o rol.

Tedes que facer con éxito 10 golpes a mans altas cada persoa.

## Desafío 2.5: "A pelota non para!"

Agora, participaredes todos os membros da comisión.

Estableceredes unha orde fixa.

O primeiro executará o servizo, tendo o resto que manter a pelota en xogo nas condicións regulamentarias.

Tedes que respectar a orde que establecestes.

O obxectivo é dar 40 golpes entre todos e todas.

Agora non hai técnicas obrigatorias, debedes aplicar todo o que xa vistes.

Debedes adaptarse á traxectoria da pelota.

Tratade de deixala nas mellores condicións posibles para a seguinte persoa que o faga.

Condicións regulamentarias:

1. A pelota ten que golpear o frontis dentro dos límites establecidos.
2. A pelota pode dar 1 bote como máximo.
3. Debedes respectar a orde establecida.

Consello: contade en alto os golpes.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)