# 4.1. COG en acción

## Glosario

## Breakout

Definición:

  Un breakout educativo é unha actividade gamificada no que se debe resolver unha serie de retos, enigmas e probas para “escapar” dunha situación abrindo un cadeado dunha caixa ou conseguir un obxectivo final de aprendizaxe.

Exemplo:

  Coa creación deste breakout aprenderemos sobre os deportes individuais e os deportes de pa.

## Cadeado

Definición:

  Nun breakout, o cadeado é un dispositivo físico ou ben dixital que desbloquea pistas, caixas, da paso a outra misión, etc. ou é a misión final do xogo.

Exemplo:

  Abrimos a caixa misteriosa número 1 atopando a combinación do cadeado.

## Enigmas/desafíos

Definición:

  Actividade de lóxica, busca, cooperación, cálculo ou de coñecemento dun contido educativo para obter unha pista ou abrir un cadeado.

Exemplo:

  Non fomos capaces de resolver o enigma e non conseguimos pasar á seguinte misión.

# "Breakout": O facho olímpico galego

Chegou o momento de que o Comité Olímpico Galego (COG) pase á acción. Como comisionados técnicos, vós sodes as persoas encargadas de deseñar as probas de selección da elite galega dos deportes individuais.

Prestade atención aos requisitos que deben cumprir:

## Tipo de probas

Teredes que incluír 2 tipos de probas:

Físicas

Consistirán en desafíos similares aos que practicastes na Fase 3:

- Terán carácter individual ou cooperativo.
- Versarán sobre exercicios de atletismo e de pas.

Mentais

Serán enigmas pertencentes ás seguintes categorías:

- Cadeados, caixas e contadores.
- Mensaxes cifrados e ou invisibles.
- Quebracabezas, sopa de letras e encrucillados.
- Códigos QR.

## Nivel de dificultade

Poderedes optar por 3 niveis de dificultade en función do número e tipo de probas:

Nivel de dificultade | Probas físicas | Probas mentais
--- | --- | ---
Fase comarcal | 2 | 3
Fase provincial | 3 | 3
Fase autonómica | 3 | 4

## Orde

O breakout de selección será lineal.

Isto quere dicir que as probas serán consecutivas, a resolución dunha proba levará á realización da seguinte.

## Duración

Teredes que estimar a duración de cada proba.

A duración aproximada do breakout completo debe ser de 40 minutos.

## Audio

audio/mpeg

# O paso a paso

Para acadar o reto, teredes que traballar de xeito ordenado e seguir unha serie de pasos:

## Pasos a seguir

### 1. Definir

Debedes decidir as características do voso breakout:

- Nivel de dificultade.
- Número de probas.
- Tipo de desafíos (físicos e mentais).
- Organización do equipo.

### 2. Ordenar

Posteriormente deberedes planificar a estrutura do breakout:

- Orde das probas.
- Tempo de duración (máx. 40 minutos).
- Distribución dos espazos.
- Secuencia do reto.

### 3. Elaborar

Teredes que deseñar cada proba detallando material, normas, agrupamentos e instrucións.

Contaredes cunha ficha de rexistro na que poderedes anotar os detalles e definir o premio final.

### 4. Revisar

Unha vez feito o voso breakout, revisade e mellorade o deseño:

- Comprobade a dificultade das probas e que todo funciona ben.
- Revisade que a descrición das probas sexa clara e precisa.
- Elaborade o solucionario completo.
- Comprobade que o tempo é axeitado para completar a aventura.

### 5. Explicar e demostrar

Demostraredes o voso breakout á persoa docente para que o avalíe.

Na Fase 5, teredes ocasión de guiar o voso breakout a outros equipos e de participar nos elaborados por outros compañeiros e compañeiras.

## Lectura facilitada

Para acadar o reto, teredes que seguir os seguintes pasos:

## Pasos a seguir

### 1. Definir

Escollede as características do breakout:

- Dificultade.
- Número de probas.
- Tipo de retos (físicos e mentais).
- Organización do equipo.

### 2. Ordenar

Planificades como será o breakout:

- Orde das probas.
- Tempo (máx. 40 min).
- Espazos.
- Secuencia.

### 3. Elaborar

Deseñades cada proba:

- Material, normas, grupos e instrucións.
- Completade a ficha e decidide o premio final.

### 4. Revisar

Comprobade e mellorade:

- Dificultade.
- Claridade das probas.
- Solucións.
- Tempo.

### 5. Explicar e demostrar

- Explicade o voso breakout a outros equipos.
- Probade os breakout doutros compañeiros/as.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)