# Cancha dividida

## Glosario

## Centro de gravidade

Definición:

  Lugar onde a forza da gravidade actúa sobre un obxecto de xeito que, se o sostés por ese punto, o corpo permanecerá en equilibrio perfecto. Nos humanos, o centro de gravidade adoita estar arredor da pelve.

Exemplo:

  Para poder reaccionar máis rápido ante os movementos do rival, mantente nunha posición co centro de gravidade baixo.

## Potencia

Definición:

  Calidade do que fornece a forza precisa para mover algo, levantar pesos, etc.

Exemplo:

  Ese golpe tiña moita potencia, pero pouca precisión.

# Sabías que...?

- O pádel é un deporte que sempre se xoga na modalidade de parella. Non hai competicións individuais.
- O pádel é un dos deportes que máis medrou en España nos últimos anos.
- O pickleball foi o deporte con maior crecemento en EUA durante os anos 2021 a 2024.

## Lectura facilitada

O pádel é un deporte que sempre se xoga en parellas.

O pádel é un dos deportes que máis medrou en España nos últimos anos.

O pickleball foi un dos deportes con maior crecemento en Estados Unidos nos últimos anos.

## Audio

audio/mpeg

# Aspectos técnicos

Cando temos unha persoa adversaria, o golpe é un aspecto fundamental para conseguir facer puntos. A continuación afondarás nos golpes máis específicos, tendo en conta características como a traxectoria, zona á que se dirixe...

## Audio

audio/mpeg

## Servizo

A continuación explicamos o servizo de pádel, por ser común tamén a outros deportes de pa e cancha dividida.

1. Colócate por detrás da liña de fondo.
2. O pé do lado non dominante colocarase adiante e o lado dominante atrás.
3. Suxeita a pelota coa man non dominante e a pa coa man dominante.
4. Antes de soltar a pelota ten o brazo preparado. Colócase atrás, lixeiramente flexionado, pero cunha subxección firme da pa.
5. Deixa caer a pelota e tralo bote golpea esta cun movemento da pa de atrás cara adiante.
6. O golpe debe ser por debaixo da cintura e ir en dirección diagonal cara ao cadro oposto. Debe botar dentro do cadro.

O pickleball tamén comparte este tipo de saque e as mesmas normas, pero a maiores, ofrece a posibilidade de facer o servizo sen bote. Igualmente, para este tipo de saque, exceptuando o bote, o resto de premisas serían comúns.

## "Drive"

O drive, tamén chamado dereita, é un golpe que se executa a media altura e cunha traxectoria horizontal e tensa. Execútase, sobre todo, dende zonas posteriores da pista e tras bote previo da pelota. Para realizalo ten en conta os seguintes pasos:

1. Colócate lateral á zona á que vas dirixir o golpe. O lado non dominante do corpo estará adiantado.
2. Mantén o centro de gravidade baixo os xeonllos lixeiramente flexionados para ter unha posición relaxada e estable.
3. Arma a pa: coloca a pa detrás preparada para facer un golpe cara adiante.
4. Golpea a pelota cando se atopa lixeiramente por diante do corpo.
5. Evita unha tensión excesiva no brazo e empuñadura ao golpear.
6. Acompaña o golpe co corpo e os ombreiros. Tralo golpe deixa ir o brazo.

Revés: Este mesmo golpe pode executarse polo lado non dominante a unha ou dúas mans. As premisas técnicas serán as mesmas, tendo en conta que o lado dominante do corpo cruza por diante ao lado non dominante, quedando polo tanto o corpo rotado co brazo e perna dominante adiantados.

## Deixada

As deixadas son golpes suaves e precisos co obxectivo de que a pelota pase por encima da rede e quede preto dela. É habitual realizalas cun golpe a mans baixas ou a media altura, pero tamén se pode executar a mans altas.

En función de se o realizas de dereita ou de revés comparte características xa descritas, pero a maiores debes ter en conta:

1. Executar un golpe suave e controlado. O movemento do brazo e pa será máis curto.
2. A dirección do brazo no golpe será lixeiramente ascendente.
3. A pa pode orientarse lixeiramente cara arriba co obxectivo de controlar máis o golpe e que o bote sexa máis vertical.

## Remate

O remate, tamén chamado smash, é un golpe forte, tenso, que se executa por encima da cabeza e que, cunha traxectoria descendente, busca gañar o punto. É polo tanto o principal golpe ofensivo.

Tamén é importante percibir ben as condicións nas que se recibe a pelota para tomar a decisión de executalo. Polo xeral, execútase ante globos do rival que se quedan curtos.

Para facelo con éxito segue os seguintes pasos:

1. Colócate en posición lateral, co pé do lado non dominante adiantado.
2. Ao preparar o golpe, o peso do corpo debe estar sobre a perna de atrás.
3. Eleva os dous brazos. O brazo de golpe armado, é dicir, flexionado, coa pa detrás da cabeza e o agarre firme. O brazo libre elevado axudará a equilibrar o movemento.
4. Debes colocarte debaixo ou lixeiramente detrás da pelota.
5. Cando a pelota se atope á altura adecuada, xira o corpo golpeando cun movemento tenso e firme do brazo e coa pa orientada lixeiramente cara abaixo para conseguir a traxectoria descendente.
6. Debes golpear a pelota por encima da cabeza. Ao golpear máis alto reduces a probabilidade de que a pelota quede na rede.

## Volea

É un golpe que se caracteriza por executarse sen bote previo. Realízase cando se sube a parte adiantada da pista e ten por obxectivo dificultar o xogo do rival. Ten en conta o seguinte:

1. Pode executarse de dereita ou de revés.
2. Ao realizarse na parte dianteira da pista, redúcese o tempo para a colocación previa do corpo. A rotación previa do corpo será menor.
3. Ao ter menos acompañamento do corpo, é un golpe onde predomina o control e non tanto a potencia.
4. O movemento será máis ben rápido, curto e firme (seco).

## Globo

O globo é un golpe defensivo que se caracteriza por enviar a pelota cara ao fondo de pista cunha traxectoria ascendente e alta. Con este golpe búscase gañar tempo e desprazar ao rival lonxe da rede. Para executalo correctamente, ten en conta o seguinte:

1. Adoita realizarse despois dun bote para facilitar o control e precisión.
2. O movemento do brazo é ascendente e a pa orientase cara arriba.

Ollo! O globo debe ser un golpe preciso, pois se queda curto deixarás a pelota en condicións de que o teu rival faga un remate, con moitas probabilidades de que che gañe o punto.

## Lectura facilitada

## Servizo

A continuación explicamos o servizo de pádel.

1. Colócate por detrás da liña de fondo.
2. O pé do lado non dominante colocarase adiante e o lado dominante atrás.
3. Suxeita a pelota coa man non dominante e a pa coa man dominante.
4. Antes de soltar a pelota ten o brazo preparado. Colócase atrás, lixeiramente flexionado, pero cunha suxeición firme da pa.
5. Deixa caer a pelota e tralo bote golpea esta cun movemento da pa de atrás cara adiante .
6. Debes golpear a pelota por debaixo da cintura.
7. A pelota debe ir en dirección diagonal cara ao cadro oposto.
8. A pelota debe botar dentro do cadro.

No pickleball tamén se pode facer o servizo sen bote.

Exceptuando o bote, o resto de premisas serían comúns.

## "Drive"

O drive, tamén se chama dereita.

É un golpe que se executa a media altura.

Destaca por ter unha traxectoria horizontal e tensa.

Execútase dende zonas posterior da pista e tras bote previo da pelota.

Para realizalo ten en conta os seguintes pasos:

1. Colócate lateral á zona á que vas dirixir o golpeo.
2. O lado non dominante do corpo estará adiantado.
3. Mantén os xeonllos lixeiramente flexionados para ter unha posición relaxada e estable.
4. Coloca a pa detrás preparada para facer un golpeo cara adiante.
5. Golpea a pelota cando se atopa lixeiramente por diante do corpo.
6. Evita unha tensión excesiva no brazo e empuñadura ao golpear.
7. Acompaña o golpeo co corpo e os ombreiros.
8. Tralo golpeo deixa ir o brazo.

Revés: Este mesmo golpe pode executarse polo lado non dominante a unha ou dúas mans.

As premisas técnicas serán as mesmas, tendo en conta que o lado dominante do corpo cruza por diante ao lado non dominante.

## Deixada

As deixadas son golpes suaves e precisos.

Teñen por obxectivo que a pelota pase por encima da rede e quede preto dela.

É habitual realizalas cun golpe a mans baixas ou a media altura, pero tamén se pode executar a mans altas.

En función de se o realizas de dereita ou de revés comparte características xa descritas nos golpes anteriores.

A maiores debes ter en conta:

1. 1. Executar un golpe suave e controlado.
   2. O movemento do brazo e pa será máis curto.
   3. A dirección do brazo no golpeo será lixeiramente ascendente.
   4. A pa pode orientarse lixeiramente cara arriba para controlar máis o golpe e que o bote sexa máis vertical.

## Remate

O remate tamén se chama smash.

É un golpe forte, tenso, que se executa por encima da cabeza.

Ten unha traxectoria descendente e busca gañar o punto.

É o principal golpe ofensivo.

É importante percibir ben as condicións nas que se recibe a pelota para tomar a decisión de executalo.

Polo xeral, execútase ante globos do rival que se quedan curtos.

Para facelo con éxito segue os seguintes pasos:

1. 1. Colócate en posición lateral, co pé do lado non dominante adiantado.
   2. Ao preparar o golpe, o peso do corpo debe estar sobre a perna de atrás.
   3. Eleva os dous brazos. O brazo do golpe flexionado, coa pa detrás da cabeza e o agarre firme.
   4. O brazo libre elevado axudará a equilibrar o movemento.
   5. Debes colocarte debaixo ou lixeiramente detrás da pelota.
   6. Cando a pelota se atope á altura adecuada, xira o corpo golpeando cun movemento tenso e firme do brazo.
   7. A pa orientada lixeiramente cara abaixo para conseguir a traxectoria descendente.
   8. Debes golpear a pelota por encima da cabeza.
   9. Ao golpear máis alto reduces a probabilidade de que a pelota quede na rede.

## Volea

É un golpe que se caracteriza por executarse sen bote previo.

Realízase cando se sube a parte adiantada da pista.

Ten por obxectivo espremer/oprimir o/a rival.

Ten en conta o seguinte:

1. 1. Pode executarse de dereita ou de revés.
   2. Ao realizarse na parte dianteira da pista, redúcese o tempo para a colocación previa do corpo.
   3. A rotación previa do corpo será menor.
   4. É un golpe onde predomina o control e non tanto a potencia.
   5. O movemento será máis ben rápido, curto e firme.

## Globo

O globo é un golpe defensivo que se caracteriza por enviar a pelota cara ao fondo de pista cunha traxectoria ascendente e alta.

Con este golpe búscase gañar tempo e desprazar ao rival lonxe da rede.

Para executalo correctamente, ten en conta o seguinte:

1. Adoita realizarse despois dun bote para facilitar o control e precisión.
2. O movemento do brazo é ascendente e a pa orientase cara arriba.

Ollo! O globo debe ser un golpe preciso.

Se queda curto deixarás a pelota en condicións de que o teu rival faga un remate.

## Audio

audio/mpeg

## Coñece a táctica

Durante este REA vas realizar desafíos técnicos individuais e cooperativos. Dito isto, aquí tes información extra de aspectos tácticos que deberías ter en conta neste tipo de deportes para poder vencer a un ou unha rival:

1. Sitúate no centro. Despois de cada golpe regresa ao centro da pista, dende aí poderás chegar a calquera punto do terreo ao que o rival che envíe a pelota.
2. 4 esquinas. Trata de mover o teu/a túa rival alternando golpes ás distintas esquinas da cancha.
3. Arriba e abaixo. Alterna golpes lonxe e preto da rede para mover o teu/a túa rival.
4. Se precisas tempo, fai golpes altos. Cos globos gañas tempo para volver colocarte e prepararte para accións posteriores. Enviar ao fondo de pista o teu/s túa rival tamén axudará a que retomes a iniciativa.
5. Paciencia. Non trates de facer o golpe gañador de forma rápida. Agarda ao momento adecuado.
6. Comunicación. Se xogas en parella, é fundamental unha boa comunicación.
7. Colocación. Coordínate coa túa parella para subir á rede, quedar no fondo...

## Lectura facilitada

Durante este REA vas realizar desafíos técnicos individuais e cooperativos.

Aquí tes información extra de aspectos tácticos que podes ter en conta neste tipo de deportes.

Serán importantes cando te enfrontes a un ou unha rival.

1. Despois de cada golpe regresa ao centro da pista.
2. Trata de mover o teu/a túa rival alternando golpes ás distintas esquinas da cancha.
3. Alterna golpes lonxe e preto da rede para mover o teu/a túa rival.
4. Se precisas tempo, fai golpes altos como os "globos".
5. Agarda ao momento adecuado para executar o golpe gañador.
6. Se xogas en parella, será fundamental comunicarse.
7. Coordínate coa túa parella para subir á rede, quedar no fondo...

## Audio

audio/mpeg

# Melloramos cooperando

Duración: 2 sesións Agrupamento: Pequeno grupo

Imos agora cos desafíos dos deportes de pa con cancha dividida onde porás en práctica os distintos elementos técnicos.

- Terás 2 sesións para acadalos todos, nas que traballarás de xeito cooperativo.
- Non te esquezas de facer o quecemento específico e o estiramento correspondente que deseñastes (ou practicastes, segundo vos tocara) no apartado 3.1.

## Audio

audio/mpeg

## Bloque 1: desafíos sen rede

Neste bloque atoparás desafíos cooperativos sen rede, con división da cancha determinada pola distancia. Están relacionados coas pas cántabras.

## Desafío 1.1: "Golpes a media altura"

Dentro dos membros da comisión, organizádevos por parellas e colocádevos a unha distancia aproximada de 3 m.

Sodes capaces de realizar 20 golpes a media altura seguidos? Lembrade que os golpes a media altura son entre cintura e ombreiros.

## Desafío 1.2: "Golpes de dereita"

Organizádevos como antes para realizar 10 golpes seguidos de dereita. Seredes capaces?

Consello: se ambos sodes destros, teredes que enviar a pelota en dirección diagonal, cara ao "lado dereito" da outra persoa.

## Desafío 1.3: "Golpes de revés"

Traballade igual que no desafío anterior, pero agora tratade de realizar 10 golpes seguidos de revés.

## Desafío 1.4: "Golpes alternos"

Organizádevos como antes, e tratade de realizar 10 golpes alternando un golpe de dereita e outro de revés.

## Desafío 1.5: "Xogo total coa comisión"

Agora distribuiredes a comisión en 2 grupos. Manteredes unha distancia aproximada de 3 m entre os grupos.

Sodes capaces de facer 30 golpes seguidos?

- Consello: é recomendable contar en alto o número de golpes que levades.
- Premisa obrigatoria: ningunha persoa dun mesmo lado pode facer 3 golpes seguidos. É dicir, será obrigatorio dirixir a pelota cara a todos os membros da comisión e, deste xeito, ir variando a persoa que golpee.

## Lectura facilitada

Neste bloque atoparás desafíos cooperativos sen rede.

A división da cancha vén determinada pola distancia.

Están relacionados coas pas cántabras.

## Desafío 1.1: " Golpes a media altura"

Organizade a comisión por parellas.

Colocádevos a unha distancia aproximada de 3 m.

Tedes que realizar 20 golpes a media altura seguidos.

Lembrade que os golpes a media altura son entre cintura e ombreiros.

## Desafío 1.2: "Golpes de dereita"

Organizádevos igual que no anterior desafío

Tedes que realizar 10 golpes seguidos de dereita.

Consello: se ambos sodes destros, teredes que enviar a pelota en dirección diagonal.

É dicir, cara ao "lado dereito" da outra persoa.

## Desafío 1.3: "Golpes de revés"

Mesma organización que no anterior desafío.

Agora tratade de realizar 10 golpes seguidos de revés.

## Desafío 1.4: "Golpes alternos"

Mesma organización que no desafío anterior.

Agora 10 golpes, alternando un de dereita e outro de revés.

## Desafío 1.5: "Xogo total coa comisión"

Agora distribuiredes a comisión en 2 grupos.

Manteredes unha distancia aproximada de 3 m entre os grupos.

Tedes que golpear a pelota sen que caia 30 veces.

- Consello: é recomendable contar en alto o número de golpes que levades.
- Premisa obrigatoria: dirixir a pelota cara a tódolos membros da comisión. É dicir, variar a persoa que golpea.

## Audio

audio/mpeg

## Bloque 2: desafíos con rede

Neste bloque atoparás desafíos cooperativos con cancha dividida por unha rede. Están relacionados con deportes como o pádel e o pickleball.

## Desafío 2.1: "Servizos precisos"

Sodes capaces de ter un 80 % de efectividade nos servizos?

Agora que coñecedes a técnica, imos ver como está a vosa precisión. Teredes 25 servizos en total, polo que para acadar ese 80% precisades executar con éxito 20.

1. Establecede unha orde que seguiredes estritamente.
2. Cada servizo será executado por unha persoa distinta da comisión, de tal xeito que todas as persoas executarán practicamente o mesmo número de saques.
3. Levade as contas de cantos se executan con éxito, se superades os 20, teredes o desafío completo!

## Desafío 2.2: "Golpes en fondo de pista"

Distribuídevos todas as persoas da comisión en 2 grupos. Cada grupo estará no fondo dunha pista. O desafío consiste en manter a pelota en xogo durante 20 golpes entre todos e todas.

PREMISAS A TER EN CONTA:

1. Deben ser golpes a fondo de pista e executados tras bote previo (dereitas e revés sobre todo).
2. Todos e todas deben golpear polo menos 2 veces a pelota para que o desafío sexa válido.
3. Deben respectarse aspectos básicos e comúns do regulamento: a pelota debe botar dentro do terreo, superar a rede e executar no primeiro golpe un servizo correcto.

CONSELLO: Ao ser varias persoas no mesmo fondo, a distribución no terreo e a comunicación son fundamentais.

## Desafío 2.3: "Deixadas precisas"

As persoas que forman a comisión distribúense en parellas e colócanse tres pasos por detrás da rede e un en cada lado da pista. A un paso da rede haberá 1 aro en cada lado da pista.

O desafío consiste en pasarse a pelota, pero intentando que bote dentro do aro. Cada vez que a pelota bote dentro, obterase 1 punto. O obxectivo é conseguir 10 puntos entre os 2 no menor número de golpes posibles.

Cando rematedes podedes calcular a porcentaxe de eficacia tendo en conta a relación entre os golpes que botaron dentro do aro e os golpes totais.

## Desafío 2.4: "Xogando con altura"

As persoas que forman a comisión distribúense en parellas e colócanse unha persoa en cada lado da pista, máis ou menos no centro desta.

Comezaran pasándose a pelota e cando a "persoa A" diga "globo" enviará un golpeo alto coa intención de que a "persoa B" poda executar un remate.

O obxectivo é executar 5 remates con éxito, é dicir, que superen a rede e que boten dentro dos límites da cancha no menor número de intentos posible.

Cando unha persoa o consegue, tócalle á outra.

## Lectura facilitada

Neste bloque atoparás desafíos cooperativos con cancha dividida por unha rede.

Están relacionados con deportes como o pádel e o pickleball.

## Desafío 2.1: "Servizos precisos"

Agora que coñecedes a técnica, imos ver como está a vosa precisión.

Teredes 25 servizos en total para todo o grupo.

Tedes que acadar un 80 % de eficacia.

Para iso tedes que executar con éxito 20.

1. Establecede unha orde que seguiredes estritamente.
2. Cada servizo será executado por unha persoa distinta da comisión.
3. Todas as persoas executarán practicamente o mesmo número de saques.
4. Levade as contas de cantos se executan con éxito.
5. Se superades os 20, teredes o desafío completo.

## Desafío 2.2: "Golpes en fondo de pista"

Distribuíde as persoas da comisión en 2 grupos.

Cada grupo estará no fondo dunha pista.

Tedes que manter a pelota en xogo durante 20 golpes.

PREMISAS A TER EN CONTA:

1. Serán golpes a fondo de pista e executados tras bote previo
2. É dicir, faredes dereita e revés sobre todo.
3. Todos e todas debedes golpear polo menos 2 veces a pelota.
4. Deben respectarse aspectos básicos e comúns do regulamento.
   1. A pelota debe botar dentro do terreo.
   2. Superar a rede.
   3. Executar no primeiro golpe un servizo correcto...

CONSELLO: A distribución no terreo e a comunicación son fundamentais.

## Desafío 2.3: "Deixadas precisas"

As persoas que forman a comisión distribúense en parellas.

Colócanse tres pasos por detrás da rede e un en cada lado da pista.

En cada lado da cancha, haberá un aro.

O aro estará a distancia de 1 paso.

O desafío consiste en pasarse a pelota, pero intentando que bote dentro do aro.

Cada vez que a pelota bote dentro, obterase 1 punto.

O obxectivo é conseguir 10 puntos entre os 2 no menor número de golpes posibles.

Cando rematedes podedes calcular a porcentaxe de eficacia.

Para isto tede en conta a relación entre os golpes que botaron dentro do aro e os golpes totais.

## Desafío 2.4: "Xogando con altura"

As persoas que forman a comisión distribúense en parellas.

Colócanse unha persoa en cada lado da pista.

Colócanse máis ou menos no centro da cancha.

Comezaran pasándose a pelota.

Cando a "persoa A" diga "globo" enviará un golpeo alto.

Despois deste, a "persoa B" deberá executar un remate.

O obxectivo é executar 5 remates con éxito.

Debe superar a rede e botar dentro dos límites da cancha

Usaranse o menor número de intentos posible para acadar 5 remates con éxito.

Cando unha persoa o consegue, tócalle á outra.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)